Quo Vadis (2001 filmas)
Quo Vadis – 2001 m. sukurta istorinė drama pagal lenkų rašytojo Henriko Sinkevičiaus to paties pavadinimo romaną. Tai brangiausias filmas Lenkijos kino istorijoje, kainavęs daugiau kaip 18 mln. JAV dolerių. Režisierius Jerzy Kawalerowicz šią juostą planavo kurti beveik 35 metus, buvo parašęs keletą scenarijaus versijų, tačiau tik 1997 m., sulaukęs 75, jis gavo galimybę įgyvendinti savo sumanymą. Filmas apdovanotas 3 Lenkijos kino apdovanojimais ir pelnė dar 2 nominacijas. Išplėstinė filmo versija, skirta televizijai ir padalinta į 6 epizodus, trunka 274 minutes.